Komisijos reglamentas (EB) Nr. 205/2004
2004 m. vasario 5 d.
iš dalies pakeičiantis Reglamentą (EB) Nr. 3175/94, nustatantį išsamias javų produktų tiekimo mažosioms Egėjo jūros saloms konkrečių priemonių taikymo taisykles ir prognozuojamą tiekimo balansą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. liepos 19 d. Tarybos reglamentą (EEB) Nr. 2019/93, nustatantį konkrečias priemones mažosioms Egėjo jūros saloms dėl tam tikrų žemės ūkio produktų [1], ypač į jo 3a straipsnio 2 dalį,
kadangi:
(1) Komisijos reglamentas (EEB) Nr. 2958/93 [2] nustatė išsamias Reglamento (EEB) Nr. 2019/93 įgyvendinimo taisykles konkrečioms priemonėms dėl tam tikrų žemės ūkio produktų tiekimo mažosioms Egėjo jūros saloms ir, remiantis Reglamento (EEB) Nr. 2019/93 3 straipsniu, pagalbos šiems tiekiamiems produktams dydį;
(2) Remiantis Reglamento (EEB) Nr. 2019/93 2 straipsniu, Komisijos reglamentas (EB) Nr. 3175/94 [3] nustato prognozuojamą javų produktų tiekimo balansą;
(3) Komisijos reglamentas (EB) Nr. 2782/98 [4] nustatė prognozuojamą javų produktų ir sauso pašaro tiekimo balansą 1999 m. Kitiems metams taip pat buvo nustatyti javų produktų ir sauso pašaro tiekimo balansai;
(4) Siekiant aiškumo turėtų būti suderinti kai kurie Reglamento (EB) Nr. 3175/94 aspektai;
(5) Turėtų būti nustatyti prognozuojami tiekimo balansai 2004 m.;
(6) Atitinkamai turėtų būti iš dalies pakeistas Reglamentas (EB) Nr. 3175/94;
(7) Šiame reglamente numatytos priemonės atitinka Jungtinio atitinkamų vadybos komitetų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 3175/94 iš dalies keičiamas taip:
1. pavadinimas pakeičiamas taip:
"1994 m. gruodžio 21 d. Komisijos reglamentas (EB) Nr. 3175/94, nustatantis išsamias javų produktų ir sauso pašaro tiekimo mažosioms Egėjo jūros saloms konkrečių priemonių taikymo taisykles ir prognozuojamą tiekimo balansą."
2. įterpiamas toks 1 straipsnis:
"1 straipsnis
Remiantis Reglamento (EEB) Nr. 2019/93 2 straipsnio nuostatomis, nustatomas Bendrijos kilmės javų produktų ir sauso pašaro tiekimo mažosioms Egėjo jūros saloms prognozuojamas balansas, kuris pateikiamas priede."
3. priedas pakeičiamas šio reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 5 d.